Kóina ápe ogueropojái ñandéve hembiapokue karai Lino Trinidad Sanabria. Ko mba'e imomorãmbyva ou ñane atõi jey, arete rire, umi ñane remiandu yma, ñane anga ruguaitépe orambíva rehe. Ombokacha, ohotapyña, ha omombáy. Upekuévo ñanembovy'a. Vv'a niko akóinte oke ñande pype. Sapy'ánte are are ñanderesarái ichugui, ha katu kóicha ku opaymi jave ñanembopy'akyrỹi. Mandu'a ou ku yvytu ro'ysã asýicha oípeju ñane korasõ, ojohyi, omopirĩ ha ohasa. Umícha jave ñande ñanerenyhẽ japytávo, japukavy, javy'a ha ñaneresãi. Mandu'a mba'e porã ñanerembiasakue rehe ñanembovy'áva, ha vy'a ñanemohesãi.